O firmă din Buzău a prejudiciat bugetul statului cu aproape 2 milioane lei
Polițiștii buzoieni au făcut public un nou caz de evaziune fiscală, după afacerile ilegale cu mobilă de lux din comuna Calvini. Potrivit unui comunicat de presă emis de IPJ Buzău este vorba despre o societate care are ca domeniu de activitate comerțul cu materiale de construcții. Vineri, polițiștii au pus în aplicare mai multe mandate de percheziții la sediile societății dar și la domiciliul administratorului firmei.